**SINTEZA**

la proiectul de lege pentru modificarea Legii nr. 273/1994 privind actele de identitate

din sistemul național de pașapoarte *(punerea în circulație a noilor modele și documente de călătorie)*

|  |  |  |  |
| --- | --- | --- | --- |
| **Participantul la avizare, consultare publică, expertizare** | **Nr. crt.** | **Conținutul obiecției,****propunerii, recomandării, concluziei** | **Argumentarea****autorului proiectului** |
| **Avizare și consultare publică** |
| **Agenția de Guvernare Electronică** (nr. 3007-043 din 19.03.2025) |  | **Lipsă de obiecții și propuneri.** |  **S-a luat act.**  |
| **Ministerul Afacerilor Externe**(nr. DI/3/041-2818 din 20.03.2025) |  | **Lipsă de obiecții și propuneri.** |  **S-a luat act.**  |
| **Ministerul Finanțelor** (nr. 04-06/207/401 din 24.03.2025) |  | **Lipsă de obiecții și propuneri.** |  **S-a luat act.**  |
| **Centrul Național pentru Protecția Datelor cu Caracter Personal**(04-01/862 din 24.03.2025**)** |  | **Lipsă de obiecții și propuneri.** |  **S-a luat act.**  |
| **Serviciul Tehnologia Informației și Securitate Cibernetică**(nr. 1.4/620/25 din 21.03.2025) |  |  Prin prezenta, în ordinea examinării proiectului de lege *pentru modificarea Legii nr. 273/1994 privind actele de identitate din sistemul național de pașapoarte (punerea în circulație a noilor modele de pașapoarte și documente de călătorie)* **(număr unic 149/MAI/ASP/2025)**, în limita competențelor funcționale, I.P. „Serviciul Tehnologia Informației și Securitate Cibernetică” comunică lipsa de obiecții, înaintând următoarea propunere de ordin redacțional.  În cuprinsul pct. 5 al art. I, cifra „4” care constituie indicele noului alineat 5 se va substitui cu cifra „3”. |  **Nu se acceptă.**Alin. (53) a fost introdus în art. 33 prin Legea nr. 68/2024 pentru modificarea Legii nr. 273/19994 privind actele de identitate din sistemul național de pașapoarte.Norma a intrat în vigoare la 31.03.2025. |
| **Expertizare** |
| **Centrul de armonizare a legislației** (nr. 31/02-69-3277 din 25.03.2025) |  |  Proiectul de lege are drept obiectiv expunerea în redacție nouă a art. 2 și a art. 33, alin.(6) din Legea nr. 273/1994 privind actele de identitate din sistemul național de pașapoarte în vederea reflectării juridice coerente a datelor generale privind regimul juridic și conținutul pașapoartelor și a documentelor de călătorie emise de autoritățile Republicii Moldova.  Din punct de vedere al dreptului UE, prin prisma obiectului de reglementare, prezentul demers normativ se circumscrie reglementărilor statuate la nivelul UE, subsumate **Capitolului 24 ,,Justiție, libertate și securitate”.**  Astfel, din perspectiva proiectului examinat, prezintă relevanță directă dispozițiile **Regulamentului (CE) nr. 2252/2004 al Consiliului din 13 decembrie 2004 privind standardele pentru elementele de securitate și elementele biometrice integrate în pașapoarte și în documente de călătorie emise de statele membre.** **Regulamentul (CE) nr. 2252/2004** are drept obiectiv armonizarea elementelor de securitate, inclusiv, elementelor de identificare biometrice pentru pașapoartele și documentele de călătorie emise de țările UE cu scopul de a le proteja împotriva falsificării. Regulamentul (CE) nr. 2252/2004, din momentul adoptării și până în prezent, a fost modificat prin Regulamentul (CE) nr. 444/2009 al Parlamentului European și al Consiliului din 28 mai 2009 pentru a defini excepțiile pentru copiii cu vârsta sub 6 ani și pentru persoanele în cazul cărora este fizic imposibilă prelevarea de amprente digitale pentru documentele de călătorie.În ceea ce privește transpunerea Regulamentului (CE) nr. 2252/2004, menționăm cu titlu general că, proiectul național, reieșind din obiectul său specific de reglementare și scopul urmărit, asigură **transpunerea art. 1 (2a) din actul UE,** care se referă la procedura de exonerare a obligației de furnizare a amprentelor digitale copiilor sub vârsta de 12 ani, precum persoanele pentru care prelevarea amprentelor digitale este fizic imposibilă. Astfel proiectul național, prin expunerea în redacție nouă a conținutului art. 2, alin. (7) din Legea nr. 273/1994 reflectă cazurile de exonerare de la obligația de a se supune procedurii de prelevare a amprentelor digitale. În concluzie, potrivit art. 31 și 35 din Legea nr. 100/2017 cu privire la actele normative, proiectele de acte normative care au ca scop armonizarea, se transmit spre avizare/expertiză de compatibilitate fiind însoțite în mod obligatoriu de un Tabel de concordanță. Tabelul de concordanță asigură documentarea și evidența procesului de armonizare și de implementare a angajamentelor de armonizare în relațiile cu UE, precum și identifică/descrie gradul de compatibilitate atins al proiectului național cu actul UE transpus. Întocmirea Tabelului de concordanță se va realiza potrivit instrucțiunilor metodologice stabilite de Anexa nr. 2 la Regulamentul privind armonizarea legislației Republicii Moldova cu legislația Uniunii Europene, aprobat prin HG nr. 1171/2018. Proiectul național nu conține clauza de armonizare, care este obligatorie pentru toate actele normative care au ca scop transpunerea legislației UE, inclusiv, și pentru cele de modificare. Astfel, ținând cont de prevederile art. 31 din Legea nr. 100/2017 cu privire la actele normative și pct. 29 din Regulamentul privind armonizarea legislației Republicii Moldova cu legislația Uniunii Europene, după clauza de adoptare a proiectului național urmează a fi inserată clauza de armonizare în următoarea redacție: **”Prezenta Lege transpune art. 1 (2a) din Regulamentul (CE) nr. 2252/2004 al Consiliului din 13 decembrie 2004 privind standardele pentru elementele de securitate și elementele biometrice integrate în pașapoarte și în documente de călătorie emise de statele membre, CELEX: 32004R2252, astfel cum a fost modificat ultima oară prin Regulamentul (CE) nr. 444/2009 al Parlamentului European și al Consiliului din 28 mai 2009”.** |  **Se acceptă.** Proiectul de lege a fost completat cu clauza de armonizare. Subsidiar, clauza de armonizare din Legea nr. 273/1994 a fost expusă în redacție nouă.  Propunerea a fost inclusă în Art I pct. 1 la proiect. Astfel, punctul 1 a devenit punctul 2. Numerotarea punctelor din articolul I a fost modificată. Subsecvent, a fost întocmit Tabelul de concordanță cu Regulamentul (CE) nr. 2252/2004 al Consiliului din 13 decembrie 2004 privind standardele pentru elementele de securitate și elementele biometrice integrate în pașapoarte și în documente de călătorie emise de statele membre.  |
| **Ministerul Justiției** (nr. 04/1-3253 din 08. 04.2025) |  |  Potrivit notei de fundamentare ce însoțește proiectul de act normativ, elaborarea proiectului de lege, rezidă în necesitatea realizării măsurilor incluse în Planul Național de acțiuni pentru aderarea Republicii Moldova la Uniunea Europeană pe anii 2024 – 2027 (Clusterul I „Valori fundamentale”, Capitolul 24 „Justiție, libertate și securitate”), aprobat prin Hotărârea Guvernului nr. 829/2023, precum și în necesitatea realizării acțiunii 75, Capitolul „Afaceri externe și integrare europeană” din Planul național de reglementări pentru anul 2025, aprobat prin Hotărârea Guvernului nr. 841/2024.  Astfel, scopul proiectului se relevă în transpunerea parțială a unor prevederi din Regulamentul (CE) nr. 2252/2004 al Consiliului din 13 decembrie 2004 privind standardele pentru elementele de securitate și elementele biometrice integrate în pașapoarte și în documente de călătorie emise de statele membre.  În contextul examinării proiectului, **comunicăm lipsa obiecțiilor sau recomandărilor de ordin conceptual.** Subsidiar, în scopul îmbunătățirii proiectului de lege, la pct. 7, modificările ce vizează alin. (13) art. 4 din Legea nr. 273/1994 privind actele de identitate din sistemul național de pașapoarte, se vor exclude în vederea corespunderii terminologiei utilizate cu legislația civilă. |  **S-a luat act.**  **Se acceptă.**Prevederea a fost exclusă din proiect.  |
| **Centrul Național Anticorupție** (nr. ELO25/10480 din 09.04.2025) |  |  În nota de fundamentare se menționează:„*Proiectul prevede modificarea Legii nr. 273/1994 privind actele de identitate din sistemul național de pașapoarte și în special, expunerea în redacție nouă a art. 2 și a art. 3/3 alin. (6), cu redarea coerentă și consecutivă a datelor generale privind regimul juridic și conținutul pașapoartelor și a documentelor de călătorie emise de autoritățile Republicii Moldova.**(...). Așadar, proiectul legii a fost elaborat în contextul transpunerii amendamentelor operate la Documentul 9303 privind documentele de călătorie citibile automat, care stabilesc cerințe obligatorii față de specificarea tipului documentului de călătorie în funcție de statutul juridic al titularului,aplicabile cu începere de la 1 ianuarie 2026*”.La fel, în nota de fundamentare la compartimentul „Impactul financiar și argumentarea costurilor estimative” se menționează că: *„Implementarea amendamentelor propuse la Legea nr. 273/1994 privind actele de identitate din sistemul național de pașapoarte nu necesită mijloace financiare din bugetul de stat”.*În final, menționăm că, în redacția propusă, proiectul nu conține factori de risc care să genereze apariția riscurilor de corupție. |  **S-a luat act.** |
|  **Notificare**  |
| **Centrul de armonizare a legislației** (comentariu public pe platforma E-Legiferare)  |  |  Clauza de armonizare a PL se va expune în următoarea redacție: ”Prezenta lege transpune parțial (transpune art. 1 (2), (2a), (2b); art. 2; art. 3 (2); Anexa) Regulamentul (CE) nr. 2252/2004 al Consiliului din 13 decembrie 2004 privind standardele pentru elementele de securitate și elementele biometrice integrate în pașapoartele și în documentele de călătorie emise de statele membre, CELEX: 32004R2252, publicat în Jurnalul Oficial al Uniunii Europene L 385 din 29 decembrie 2004, astfel cum a fost modificat ultima oară prin Regulamentul (CE) nr. 444/2009 al Parlamentului European și al Consiliului din din 28 mai 2009”. Totodată, cu referire la art. I, pct. 1 din PL, clauza de armonizare se va expune în următoarea redacție: ”Prezenta lege transpune parțial (transpune art. 1 (1), (2) lit. (a) pct. (i), (ii), (ii)-a), (iii); art. 2 (1) lit. (a)–(f), (2); art. 3; art. 4; art. 4a; art. 4b; Anexa) Regulamentul (CE) nr. 1030/2002 al Consiliului din 13 iunie 2002 de instituire a unui model uniform de permis de ședere pentru resortisanții țârilor terțe, CELEX: 32002R1030, publicat în Jurnalul Oficial al Uniunii Europene L 157 din 15 iunie 2002; transpune parțial (transpune art. 1 (2), (2a), (2b); art. 2; art. 3 (2); Anexa) Regulamentul (CE) nr. 2252/2004 al Consiliului din 13 decembrie 2004 privind standardele pentru elementele de securitate și elementele biometrice integrate în pașapoarte și în documente de călătorie emise de statele membre, CELEX: 32004R2252, publicat în Jurnalul Oficial al Uniunii Europene L 385 din 29 decembrie 2004, astfel cum a fost modificat ultima oară prin Regulamentul (CE) nr. 444/2009 al Parlamentului European și al Consiliului din 28 mai 2009 și transpune parțial (transpune art. 1; art. 2 lit. (a) primul alineat și lit. (b); art. 3 (1)–(3), (5)–(11); art. 4 (1), (2) lit. (a)–(c), (3); art. 5 (1)–(3); art. 6 lit. (a)–(g); art. 7 (1) și (3); art. 8 - 11) Regulamentul (UE) 2019/1157 al Parlamentului European și al Consiliului din 20 iunie 2019 privind consolidarea securității cărților de identitate ale cetățenilor Uniunii și a documentelor de ședere eliberate cetățenilor Uniunii și membrilor de familie ai acestora care își exercită dreptul la libera circulație, CELEX:32019R1157, publicat în Jurnalul Oficial al Uniunii Europene L 188 din 12 iulie 2019”. |  **Se acceptă.** Clauza de armonizare la proiectul de lege a fost modificată conform propunerii înaintate.  **Se acceptă.** Art. I pct. 1 a fost modificat conform propunerii înaintate.  |